1978L1027 — ET — 31.07.2001 — 002.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B NÕUKOGU DIREKTIIV, 18. detsember 1978, veterinaararstide tegevust käsitlevate õigus- ja haldusnormide kooskõlastamise kohta (78/1027/EMÜ) (EÜT L 362, 23.12.1978, p.7)

Muudetud:









▼B

NÕUKOGU DIREKTIIV,

18. detsember 1978,

veterinaararstide tegevust käsitlevate õigus- ja haldusnormide kooskõlastamise kohta

(78/1027/EMÜ)







EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artikleid 49, 57, 66 ja 235, võttes arvesse komisjoni ettepanekut, ( 1 ) võttes arvesse Euroopa Parlamendi arvamust, ( 2 ) võttes arvesse majandus- ja sotsiaalkomitee arvamust ( 3 ) ning arvestades, et: ning arvestades, et: nõukogu 18. detsembri 1978. aasta direktiivis 78/1026/EMÜ, mis käsitleb veterinaariaalaste diplomite, tunnistuste ja muude kvalifikatsiooni tõendavate dokumentide vastastikust tunnustamist ja mis sisaldab meetmeid asutamisõiguse ja teenuste osutamise vabaduse kasutamise hõlbustamiseks, ( 4 ) sätestatud veterinaariaalaste diplomite, tunnistuste ja muude kvalifikatsiooni tõendavate dokumentide vastastikust tunnustamist silmas pidades võimaldab liikmesriikide koolituskursuste võrreldavus piirduda sellealase kooskõlastamise puhul tingimusega pidada kinni miinimumnõuetest ja jätta liikmesriikidele vabadus korraldada õppetööd vastavalt oma soovile; kõnealusel tegevusalal tegutsemise tingimuste kooskõlastamine vastavalt käesolevale direktiivile ei välista edaspidist kooskõlastamist; käesolevas direktiivis kavandatud kooskõlastamine hõlmab veterinaararstide tööalast koolitust; koolituse osas ei tee enamik liikmesriike praegu vahet veterinaararstidel, kes tegutsevad palgatöötajatena, ja veterinaararstidel, kes on füüsilisest isikust ettevõtjad; seepärast tuleb spetsialistide vaba liikumise võimalikult tõhusaks edendamiseks ühenduses laiendada käesoleva direktiivi kohaldamisala palgatöötajatest veterinaararstidele, ON VASTU VÕTNUD KÄESOLEVA DIREKTIIVI:







Artikkel 1

1. Liikmesriigid nõuavad veterinaararstina tegutsemist alustada või tegutseda soovivalt isikult ►M2 direktiivi 78/1026/EMÜ lisas nimetatud ◄ diplomit, tunnistust või muud kvalifikatsiooni tõendavat dokumenti, mis tagab, et kõnealune isik on koolituse ajal omandanud:

a) piisavad teadmised veterinaararsti tegevusega seotud teadusharudest;

b) piisavad teadmised tervete loomade ehitusest ja funktsioonidest, loomakasvatusest, loomade sigimisest ja üldisest hügieenist, samuti nende toitmisest, sealhulgas nende vajadustele vastava toidu tootmise ja säilitamisega seotud tehnoloogiast;

c) piisavad teadmised loomade käitumisest ja nende kaitsest;

d) piisavad teadmised loomahaiguste põhjustest, laadist, kulust, toimest, diagnoosimisest ja ravist ühe isendi või loomade rühma puhul, sealhulgas eriteadmised inimestele edasi kanduda võivatest haigustest;

e) piisavad teadmised ennetavast meditsiinist;

f) piisavad teadmised inimtarbimiseks ettenähtud loomse toidu tootmise, valmistamise ja turustamisega seotud hügieenist ja tehnoloogiast;

g) piisavad teadmised eespool nimetatud punktidega seotud õigus- ja haldusnormidest;

h) piisav kliiniline või muu praktiline kogemus asjakohase järelevalve all.

2. Selline veterinaariaalane koolitus peab sisaldama vähemalt viieaastast teoreetilist ja praktilist täisajaga õpet ülikoolis, samatasemeliseks tunnistatud kõrgkoolis või ülikooli järelevalve all ning hõlmama vähemalt lisas nimetatud õppeaineid.

3. Koolituse alustamiseks peab kandidaadil olema diplom või tunnistus, mille alusel võib ta vastu võtta liikmesriigi ülikoolidesse või samatasemeliseks tunnistatud kõrgkoolidesse asjaomasele õppekursusele.

4. Käesolev direktiiv ei piira liikmesriikide õigust anda vastavalt siseriiklikele eeskirjadele oma territooriumil välja luba, mis annab mujal kui liikmesriigis saadud diplomi, tunnistuse või muu kvalifikatsiooni tõendava dokumendi omanikule õiguse veterinaararstina tegutsemist alustada ja tegutseda.

▼M1

5. Üleminekumeetmena ja olenemata lõikest 2, νõib Itaalia, kelle õigusnormides nähti ette koolitusprogramm, mis ei νastanud täielikult lisas esitatud programmile, kui direktiiν 78/1026/EMÜ ja käesoleν direktiiν jõustusid, jätkata nende sätete kohaldamist isikute suhtes, kes alustasid νeterinaariaõpinguid hiljemalt 31. detsembril 1984.

Igal νastuνõtνal liikmesriigil on õigus nõuda νeterinaarmeditsiini alaste diplomite, tunnistuste νõi muude kνalifikatsiooni tõendaνate dokumentide omanikelt, kellele Itaalia on andnud need pärast 1. jaanuari 1985 alanud õpingute lõpetamist, et nende diplomitele, tunnistustele νõi muudele kνalifikatsiooni tõendaνatele dokumentidele tuleb lisada tunnistus, milles märgitakse, et need arstid on tunnistuse νäljaandmisele eelneνa νiie aasta jooksul olnud νähemalt kolm järjestikust aastat tegelikult ja seaduslikult täitnud νeterinaari ülesandeid, kui nimetatud diplomile, tunnistusele νõi muule kνalifikatsiooni tõendaνale dokumendile ei ole lisatud Itaalia pädeνate asutuste νäljaantud tunnistust, mis tõendab, et koolitus νastab täielikult käesoleνa artikli ja käesoleνa lisa nõuetele.

▼B

Artikkel 2

Käesolevat direktiivi kohaldatakse ka nende liikmesriikide kodanike suhtes, kes nõukogu 15. oktoobri 1968. aasta määruse (EMÜ) nr 1612/68 (töötajate liikumisvabaduse kohta ühenduses) ( 5 ) kohaselt tegelevad või kavatsevad tegelda direktiivi 78/1026/EMÜ artiklis 1 nimetatud tegevusega palgatöötajatena.

Artikkel 3

1. Liikmesriigid võtavad käesoleva direktiivi täitmiseks vajalikud meetmed kahe aasta jooksul alates direktiivi teatavakstegemisest ja teavitavad sellest viivitamata komisjoni.

2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud põhiliste siseriiklike õigusnormide teksti.

Artikkel 4

Käesolev direktiiv on adresseeritud liikmesriikidele.









LISA

VETERINAARARSTIDE KOOLITUSPROGRAMM

Veterinaariaalase diplomi, tunnistuse või muu kvalifikatsiooni tõendava dokumendi saamisega lõppev koolitusprogramm hõlmab vähemalt allpool loetletud õppeaineid. Ühe või mitme loetletud õppeaine puhul võib õpe toimuda muude kursuste osana või nendega koos.

A. Põhiained — Füüsika — Keemia — Loomabioloogia — Taimebioloogia — Biomatemaatika

B. Eriained Rühm 1: Baasteadused — Anatoomia (sealhulgas histoloogia ja embrüoloogia) — Füsioloogia — Biokeemia — Geneetika — Farmakoloogia — Farmaatsia — Toksikoloogia — Mikrobioloogia — Immunoloogia — Epidemioloogia — Kutse-eetika Rühm 2: Kliinilised teadused — Sünnitusabi — Patoloogia (sealhulgas patoloogiline anatoomia) — Parasitoloogia — Kliiniline meditsiin ja kirurgia (sealhulgas anestesioloogia) — Kliiniline õpetus koduloomadest, kodulindudest ja muudest loomaliikidest — Ennetav meditsiin — Radioloogia — Sigimine ja sigimisega seotud häired — Riiklik veterinaariapoliitika ja tervishoid — Veterinaariaalased õigusaktid ja kohtumeditsiin — Ravimisõpetus — Propedeutika Rühm 3: Loomakasvatustoodang — Loomakasvatustoodang — Loomasöödad — Agronoomia — Maamajandus — Loomakasvatus — Loomade hügieen — Loomade etoloogia ja kaitse Rühm 4: Toiduhügieen — Loomse toidu kontroll ja järelevalve — Toiduhügieen ja -tehnoloogia — Praktiline töö (sealhulgas praktiline töö kohtades, kus toimub loomade tapmine ja toiduainete töötlemine)

Praktiline koolitus võib olla praktikum, tingimusel et see toimub täisajaga ja pädeva asutuse otsese järelevalve all ning ei ületa kogu viieaastase koolituse jooksul kuut kuud.

Teoreetiline ja praktiline koolitus peab olema õppeainete rühmade vahel tasakaalus ja kooskõlastatud, nii et käesoleva direktiivi artikli 1 lõikes 1 loetletud teadmiste ja kogemuste omandamine võimaldaks veterinaararstidel kõiki oma ülesandeid täita.